**Quo vadis, mundi?!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Quo vadis, mundi?!

O, voi vremuri fără vreme,

Ați rămas fără morală,

Timp de ură și blesteme,

Într-o lume tot mai goală!

...

Unde-s ale voastre vise

De bunăstare și progres?

Au fost uitate sau ucise

De-a lumii mofturi și eres!

...

Că lumea azi încă rezistă

Prin moștenirea-n amintiri,

Și-n lume, tot ce mai există,

E plin cu sânge de martiri!

...

În lumea asta tot mai goală

De-a voastre moșteniri frumoase,

Nici virtuți și nici morală

În oameni nu mai sunt rămase!

...

O, voi vremuri fără vreme,

Ce-ați fost cândva un ideal

Trecut în cântec și poeme,

Al vostru plâns e în zadar!

...

V-au cântat visând poeții

Ce s-au născut printre voi,

V-au dus prin munți anahoreții

De lume străini și goi!

...

Nu mai sunteți azi moderne,

Că totu-i la kilogram,

Iar peste voi se mai așterne

Praful ce cade la program!

...

Voi nu mai sunteți azi la modă

În lumea asta tot mai goală,

Cu existența ei slobodă

De virtute și morală!

....

O, voi vremuri fără vreme,

Ați rămas fără morală

Timp de ură și blesteme,

Într-o lume tot mai goală!

...

Încotro lumea se duce,

Fără virtuți, fără valoare

Când și Cel ce e pe cruce

E scos în piețe, la vânzare?!